Kommissionens forordning (EF) nr. 2732/2000
af 14. december 2000
om ændring af forordning (EØF) nr. 1318/93 om gennemførelsesbestemmelser til Rådets forordning (EØF) nr. 2067/92 om foranstaltningerne til forbrugsfremme og afsætning af kvalitetsoksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød(1), særlig artikel 4, og
ud fra følgende betragtninger:
(1) Ved Kommissionens forordning (EØF) nr. 1318/93(2), senest ændret ved forordning (EF) nr. 933/2000(3), er der fastsat gennemførelsesbestemmelser til ovennævnte forordning.
(2) I artikel 5 i forordning (EØF) nr. 1318/93 er der fastsat en frist for Kommissionens beslutning om godkendelse af ansøgninger.
(3) I betragtning af den nuværende situation på oksekødsmarkedet og også de gældende kontrakters anvendelsesperiode bør fristen for Kommissionens beslutning udskydes, for at de fremlagte programmer kan tilpasses den nye markedssituation.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Artikel 5, stk. 2, første afsnit, sidste punktum i forordning (EØF) nr. 1318/93, affattes således:
"For ansøgningerne indgivet i 2000 træffer Kommissionen beslutning om, hvilke ansøgninger der godkendes, senest den 28. februar 2001."
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2000.